ERROR成員何啟華(阿Dee)被黃子華大讚是影壇生力軍,拍片量比他多,所以子華要自認新人,阿Dee搞笑回應:「我只係影壇小幼苗,正在生長中,仲未脫離植物生活。」他笑言作為幼苗要爭氣,拍電影追求有質素,又盼望能原班人馬再合作,因為班底有齊老中青幾代,大家可以互補,拍什麼題材都有可觀性,問到覺得誰最老?他笑說:「誰人沒有來?栢天男啦,他滿面鬍鬚。」
談到有份主演的《毒舌大狀》取得好成績,有沒有帶挈他加片酬?他笑言:「好呀,睇公司肯唔肯,其實拍戲唔係為搵錢,拍廣告先搵錢,拍戲好辛苦,大家都拍到爆腎爛肝,少一啲夢想都做唔到電影業,呢行要先感動自己才感動別人。」